Дахаран хьелаш бахьана долуш, кху тIаьххьарчу 3-4 шарахь масех школехь болх бар нисделла Раисин – Соьлжа-ГIалин 34-чу школехь а, 12-чу гимназехь а, Математически школехь а, Лингвистически гимназехь а. Дешархойн а, хьехархойн а керла коллективаш йовзарх, шен хаарш тIедузар а, говзалла лакхаялар бен эшам ца хилла цунна. Оцу билгалъяьхначу школашкахь цунах ала дика дош дисина, вуьшта, цо ша дийцарехь, мичхьа нисъелча а куьйгалхой дика нисбалар бахьана долуш, дIабахана цуьнан болх. Яздархой, журналисташ, меттан говзанчаш шен уроке кхайкхар Раисин белхан ламаст хилла дIахIоьттина. «Мамакаев Мохьмадан а, Мамакаев Iарбин а говзарш» тIехь «Хаарийн бIов» дIаяхьира цо Керлачу Шаран школехь. Кхузахь бара яздархой Х.Берсанов а, Э.Мамакаев а.